Pielikums Nr. 10

Personu pagaidu turēšanas telpas iekšējā kārtība

**§ 1**

1. Pagaidu turēšanas telpā ievietotā persona tiek nekavējoties informēta par:

**1)**  tās tiesībām un pienākumiem, darot tai zināmus šīs iekšējās kārtības noteikumus. Pagaidu turēšanas telpā pieņemtā persona apliecina iepazīšanos ar iekšējās kārtības noteikumiem, parakstot pagaidu turēšanas telpas iekšējās kārtības karti;

**2)**  pagaidu turēšanas telpas aprīkošanu ar videonovērošanas iekārtām, kas tiek izmantotas arī novērošanai un attēlu reģistrēšanai – šādu iekārtu uzstādīšanas gadījumā.

2. Pagaidu turēšanas telpā personas var atrasties ne ilgāk kā 6 stundas no ievietošanas brīža.

3. Pagaidu turēšanas telpā ievietotajai personai, kas neprot poļu valodu, tiek nodrošināta iespēja sazināties ar tulka starpniecību jautājumos, kas saistīti ar uzturēšanos pagaidu turēšanas telpā.

4. Gadījumā, kad sazināšanās ar personu, kas ievietota uz laiku norobežotā pagaidu turēšanas telpā, ir apgrūtināta sakarā ar tās apziņas traucējumiem, 1. punktā minētās darbības ir veicamas, tiklīdz beidz pastāvēt iemesls, kura dēļ šis pienākums netika realizēts.

5. Gadījumā, ja aizturētā persona, ar kuru sazināšanās ir apgrūtināta tās apziņas traucējumu dēļ, netika informēta par tās tiesībām saistībā ar aizturēšanu saskaņā ar Kriminālprocesa kodeksa vai citu likumu noteikumiem, šī informācija jāsniedz, tiklīdz beidz pastāvēt iemesls, kura dēļ šis pienākums netika realizēts. Aizturētā persona apliecina iepazīšanos ar tās tiesībām, parakstot personas aizturēšanas protokolu.

**§ 2** [[1]](#endnote-1)

1. Pagaidu turēšanas telpā ievietotā persona norāda savu vārdu un uzvārdu, tēva vārdu, dzimšanas datumu un vietu, pierakstīšanās vai uzturēšanās vietas datus un informāciju par veselības stāvokli.

2. Persona, kas tiek ievietota pagaidu turēšanas telpā un persona, kas tajā atrodas, tiek preventīvi pārmeklēta.

**§ 3**

1. Šīs iekšējās kārtības 2. **§** 2. punktā minētās preventīvās pārmeklēšanas laikā atrastos un izņemtos priekšmetus, norādot individuālās īpašības, ieraksta depozīta kvītī. Depozīta kvīti paraksta pagaidu turēšanas telpā ievietojamā persona un policijas darbinieks, kas deponēja kvītī norādītos priekšmetus.

2. Pagaidu turēšanas telpā ievietojamās personas parakstīšanās atteikums vai neiespējamība tiek atzīmēti depozīta kvītī, norādot tajā citu klātesošu policijas darbinieku, kas apliecina savu klātbūtni ar parakstu.

3. [[2]](#endnote-2) *(atcelts)*

4. Preventīvās pārmeklēšanas laikā, kas minēta 2. § 2. punktā, atrastie un izņemtie priekšmeti nevar būt nodoti pagaidu turēšanas telpā ievietotajai personai.

**§ 4** Pagaidu turēšanas telpā ievietotā persona ieņem uzraudzību pildošā policijas darbinieka norādītu vietu, pie kam:

**1)**  dažādu dzimumu personas tiek ievietotas atsevišķi;

**2)**  atskurbšanai atvestas personas tiek izvietotas atsevišķi no nedzērušām personām;

**3)**  personas, kas nav sasniegušas 18 gadu vecumu, tiek izvietotas atsevišķi no pilngadīgām personām.

**§ 5** Pagaidu turēšanas telpā ievietotā persona tiek informēta par nepieciešamību:

**1)**  ievērot šīs iekšējās kārtības noteikumus;

**2)**  izpildīt personas uzraudzību veicošā policijas darbinieka rīkojumus;

**3)**  ievērot vispārpieņemtos līdzāspastāvēšanas principus;

**4)**  ievērot personīgās higiēnas prasības un saglabāt uz laiku norobežotās pagaidu turēšanas telpas tīrību;

**5)**  izmantot pagaidu turēšanas telpas aprīkojumu atbilstoši paredzētajam pielietošanas mērķim;

**6)**  nekavējoties informēt policijas darbinieku par draudu rašanos cilvēku veselībai vai dzīvībai, uz laiku norobežotās pagaidu turēšanas telpas aprīkojuma bojājumiem un citiem bīstamiem notikumiem.

**§ 6** Pagaidu turēšanas telpā ievietotā persona lieto savu apģērbu, apakšveļu un apavus.

**§ 7** Pagaidu turēšanas telpā ievietotajai personai tiek nodrošināta iespēja:

**1)**  saņemt medicīnisku palīdzību;

**2)**  lietot sanitārtehniskas iekārtas un tīrības līdzekļus, kas nepieciešami personiskās higiēnas uzturēšanai;

**3)**  smēķēt tabakas izstrādājumus šim nolūkam paredzētājā vietā saskaņā ar noteikumiem par tabakas izstrādājumu lietošanu iekšlietu ministram pakļautajos objektos un transportlīdzekļos, ja tas netraucē policijas darbiniekiem pildīt dienesta pienākumus, kuru mēŗķis ir pagaidu turēšanas telpā ievietoto personu drošība;

**4)**  lietot ārsta izrakstītās zāles, kuras tiek izsniegtas tikai pēc ārsta piekrišanas un saskaņā ar tā norādījumiem; pagaidu turēšanas telpā ievietotajai personai zāles izsniedz ārsts vai policijas darbinieks saskaņā ar ārsta norādījumiem;

**5)**  iesniegt prasības, sūdzības un iesniegumus ar personas uzraudzību veicoša policijas darbinieka starpniecību Policijas organizatoriskās vienības vadītājam, kura pakļautībā ir šī telpa.

**§ 8 *(atcelts)***

1. [↑](#endnote-ref-1)
2. [↑](#endnote-ref-2)